
Pe vremea cînd eram copil, trăia în oraşul meu, Nicheea, un om 
căruia i se zicea Muc cel Mic. Avea o înfăţişare tare ciudată. Ştiţi 
cum arăta? Deşi era un fläcäu bătrîn, nu măsura în înălțime mai mult 
de cîteva picioare, iar trupul lui cel mic și plăpînd, ca o aschie, 
purta un cap mare, mare de tot, înfășurat într-un turban si mai mare. 
Era îmbrăcat de tot hazul, cu o fárimá de feregea, de sub care se 
zăreau niște șalvari largi, incinsi cu un briu lat, iar în briu era înfipt 
un hanger atît de lung, că anevoie iti puteai da seama dacă Muc 
îşi poartă hangerul sau hangerul îl poartă pe el. Mergea tirindu-si 
picioarele din pricina imineilor uriași şi-mi stîrnea o poftă nebună de 
şotii omuletul acesta incältat cu două bárcute. 


N-am să-l uit pe Muc cel mic cit voi trăi poate si fiindcă, din 
pricina lui, am mîncat o dată de la tata o bătaie soră cu moartea. 
Apoi, ca lecţia să fie deplină, tata mi-a istorisit povestea micului Muc, 
care era copilul unui om de vază din Nicheea. Avusese bietul de 
el o copilărie tare tristă din pricina înfățișării lui atît de ciud: >. 
Tată-său nu-l prea bägase în seamă, iar cînd bätrinul murise, neamu: e 
îl goniserá pe băiat, indemnindu-l să-și caute norocul în lumea largă. 
O singură rugăminte avusese înainte să plece (si ea îi fusese împlinită). 
Ceruse hainele tatălui său și plecase în lume îmbrăcat în straiele acestea 
uriașe, purtate de Mucrah, ce fusese un om voinic şi înalt. Le 
retezase Muc pe la poale, dar de strimtat uitase să le strimteze. 


Plecînd de-acasă, a treia zi, istovit de mers, amärit şi flămînd, 
zări în depărtare o cetate cu minarete şi Steaguri colorate, așa că-şi 
adună toate puterile să ajungă la porțile ei. Dar odată ajuns nici 
o ușă nui se deschise și nimeni nu-l îmbiă. În faţa unei case zări o bátriná 
care-şi chema cu glas cîntat, de la fereastră, pisicutele si cîinii să vină 
la masă, asa că Muc isi luă inima în dinţi si pási în urma animalelor 
ce se-ndreptau glonț spre bucătărie. 

— Ce cauţi aici? îl întrebă femeia mirată să-l descopere în alaiul 
musafirilor. 

— Ai chemat pe toată lumea la masă si fiindcă sînt tare flámind 
am venit şi eu. 

Bätrina amuzată il primi, iar apoi înduioșată de trista poveste 
a omuletului îl întrebă dacă nu vrea să rămînă în slujba ei. Muc 
cel mic se învoi pe dată să rămînă slugă la cucoana Aharti. O vreme 
lucrurile au mers bine, dar apoi pisicile au devenit tot mai zvăpăiate, 


făcînd tot soiul de stricăciuni ce-aveau s-o supere pe stäpinä. Vina 
cădea pe micul Muc şi degeaba încerca el sá se dezvinovateasca. 
Tot mai mihnit, micul Muc hotărî că trebuie să-și părăsească slujba, 
dar neprimind simbria promisă, înțelese că avea să şi-o ia singur. 
In casa bátrinei era o cămară mereu încuiată. Nu cumva bátrina 
ascundea acolo vreo comoară? Într-o buna zi, un cätelus vitregit, 
care-l îndrăgise pe Muc pentru bunătatea lui, îi arătă drumul pină 
la încăperea aceea. Nici urmă însă de bani. Ochii i se opriră asupra 
unor conduri uriași, tocmai buni să-i înlocuiască imineii, făcuţi fer- 
fenitá. Mai luă cu el si un toiegel cu'măciulia ca un cap de leu, să-i 
fie tovarăș de drum. Apoi o zbughi mincind pămîntul de frica bätrinei. 
Nu mică-i fu mirarea cînd înţelese pe ce conduri pusese mina, căci 
nu mergea ci zbura cu aceste încălțări, de bună seamă vrăjite, ca să 


nu mai vorbim de toiegelul cu cap de leu în stare să veastească unde 
Sînt toate comorile din pămînt. Puse la încercare puterea condurilor 
şi, cînd izbuti în sfîrşit să se învirtească precum o sfirleazá, se inältä 
într-o clipă în văzduh. Aşa se trezi Muc într-o piaţă cu tot soiul de 
tarabe in jurul cărora forfotea o mulţime pestriță. Se duse la pázitorul 
robilor spunindu-i că ar dori să intre în slujba împăratului ca ștafetă, 
dar acesta privi cu mare neîncredere pe omuletul cel caraghios cu 
picioarele de o șchioapă. Pînă la urmă fu oprit la curte, căci împăratul, 
care aflase de neobișnuitul omulet, spera să se distreze pe socoteala 
piticului, la întrecerea dintre alergători. Muc fu întrecut la început, 
dar apoi, spre marea mirare a spectatorilor, omuletul cu picioarele 


cît o schioapá ieși învingător. Asa deveni Muc ştafeta de frunte a 
împăratului. Avea mare trecere la împărat căci îi îndeplinea toate 
poruncile şi mai ales pe cele de taină. Numai că ceilalți slujitori nu-l 
vedeau cu ochi buni. Micul Muc nu băgă în seamă aceste uneltiri, 
ba se gîndi, amintindu-și de toiegel c-ar putea să găsească o comoară, 
pe care s-o împartă curtenilor pentru ca’ei să-l îndrăgească. Într-o 
seară, plimbindu-se prin grădina palatului, ajunse într-un colt inde- 
părtat şi deodată simţi că toiegelul îi saltă în mînă coicănind de trei 
ori în pămînt semn că nimerise chiar peste aur. Comoara îi dădu 
mult de furcă pentru că Muc avea braţe tare firave iar cazmaua era 
mare și grea. In sfîrşit găsi o oală plină cu galbeni, dar neputind 
s-o ridice isi umplu straiele cu bänutu de aur. Noroc de conduri. 
căci altfel n-ar fi putut să facă nici un pas sub povara de aur. 

Numai că Muc greşea tare cînd se gindea că prietenii adevăraţi 
se dobindesc cu aur. Dusmanul lui cel mai aprig nu era altul decît 


vistiernicul Arhaz, căci el îl socotea nici mai mult nici mai putin decît 
un hot ce dăduse iama în visteria împărătească. În urma acestor 
uneltiri, micul Muc fu ferecat în lanţuri și zvirlit în turn, iar vistiernicul 
îşi duse acasă aurul din oală; nu spusese nimănui că pe fundul oalei 
cu galbeni se afla un rávas în care Sadi- -împărat arăta că îngropase 
o parte din visteria sa cînd vrăşmașul năvălise in tara. 

În temniţă, Muc cel mic se gîndea cum să scape. Trimise vorbă 
împăratului că-l roagă să-i îngăduie o întîlnire sii dezvălui însuşirile 
acelui baston vestitor de comori, cerindu-i în schimb viata şi libertatea. 
Sătul de temniţă, Muc îi mărturisi împăratului că tot meșteșugul stătea 
în condurii năzdrăvani, fără să-i spună cum trebuie folosiţi. Împăratul 


îi incáltá şi începu pe dată să gonească, dar necunoscind taina opririi 
lor alergă pînă căzu la pămînt fără simtire. Minios cînd isi veni in 
fire, îl alungă pe Muc din ţara lui, oprindu-i toiegelul și condurii 
pe care-i încuie în visterie. 

Mai sărac ca oricînd. Muc porni la drum blestemindu-si prostia 
şi nepriceperea la oameni. După ce merse vreme de opt ceasuri, ieşi 
din împărăţia unde suferise atîta și ajunse într-o pădure. Istovit şi 
copleșit de mihnire, chinuit de gînduri negre, Muc adormi. Cînd se 
trezi, foamea îi dădea ghes, așa că începu să caute de-ale gurii. Chiar 
în pomul sub care adormise zări niște smochine frumoase. Aga că le 
mincä în grabă, cu mare poftă. Dar cînd să-şi potolească setea cu apa 
din pirtu se îngrozi väzindu-si capul si așa uriaș pe trupul lui pirpiriu, 
împodobit de două urechi de măgar si de un nas gros si lung. 


— Asta da noroc! Urechi de măgar! Așa-mi trebuie, că i-am 
dat norocului cu copita ca un măgar. 

Mai tîrziu, foamea îl răzbi din nou aşa că culese din nou cîteva 
smochine că tot nu era altceva de mîncare. Cînd să vrea să-şi 
ascundă urechile sub turban, descoperi cu uimire că lungile și clăpău- 
gile podoabe îi dispăruseră ca prin farmec. Pricepu lesne cum s-au 
petrecut lucrurile. Așa că culese smochine din amindoi pomii și se-n- 
toarse în tara pe care o părăsise de curînd. Își schimbă straiele si se 
asezá în cel dintii tîrg ca un negutátor, asteptind să-și vindä marfa. 


Veni marele bucătar care se minună de asa trufandale şi cumpără 
pe dată pentru masa împăratului smochinele prea frumoase. La ospăț 
împăratul se bucură peste măsură in fata fructelor minunate si 
împărți tuturor mesenilor din smochinele aflate la mare cinste. Apoi 
infulecá si el cu lăcomie și brusc începură să-i crească nişte urechi uriașe, 
iar nasul i se lungise ajungindu-i peste bărbie. Toti mesenii își dădură 
seama că poartă la rîndul lor asemenea podoabe îngrozitoare. Toţi 
vracii din lume fură chemaţi să afle leacul unei asemenea boli 
blestemate, dar degeaba. R 

Aşa că Muc se puse pe treabă și vindecă pe un prinț. Împăratul 
il invită în visterie să-l răsplătească, indemnindu-l să-și aleagă ce 
pofteste din comorile lui, numai să-l scape de pacostea ce dăduse peste 
el. Muc luă condurii și toiegelul și-l osîndi pe împărat să poarte 
toată viaţa urechi slute. 

De atunci Muc îşi duce traiul singuratec pe meleagurile noastre. 
E supărat pe oameni dar a dobindit multă înțelepciune după cite 
a pátimit si, cu toată înfățișarea lui neobişnuită, e un om vrednic de 
laudă şi nu de batjocură. 


